Aanklagte teen minister wat Burundese vrou na SA 'smokkel' | Maroela Media
Die DA het Vrydag aanklagte teen Nosiviwe Mapisa-Nqakula, die minister van verdediging en militêre veterane, aanhangig gemaak nadat sy glo 'n jong Burundese vrou onwettig die land ingesmokkel het.
Kobus Marais, die DA se skaduminister van verdediging en militêre veterane, het in 'n verklaring gesê Mapisa-Nqakula se bewerings dat sy die vrou met goeie bedoelings ingesmokkel het, is nie 'n verskoning vir oortreding van die wet nie. "Die minister het ander diplomatieke opsies beskikbaar gehad, maar het gekies om die wet te oortree eerder as om van hierdie ander opsies gebruik te maak. Sy het ook haar eed om die oppergesag van die wetgewing en Grondwet te handhaaf, verbreek," het Marais gesê.
Die Sunday Times het in Mei berig Mapisa-Nqakula het erken dat sy van die Waterkloof-lugmagbasis na die Demokratiese Republiek van die Kongo gevlieg het om 'n Burundese vrou te gaan haal wat in hegtenis geneem is vir die vervalsing van reisdokumente. Mapisa-Nqakula het gesê sy het "'n kind gered uit 'n lewe van mishandeling en verwaarlosing".
Volgens Mapisa-Nqakula het sy einde Januarie 2014 na die Kongo gereis as deel van 'n staatsbesoek wat in elk geval gereël was. Terwyl sy daar was, het sy die vrou se lot onder hulle minister van verdediging se aandag gebring en aangebied om haar na Suid-Afrika terug te neem en te help om die nodige wettige reisdokumente te bekom. Die vrou het intussen glo 'n studiepermit bekom en by 'n Suid-Afrikaanse kollege ingeskryf terwyl sy in Mapisa-Nqakula se huis woon.
"Dit is nou al te lank dat die ANC en sy ministers in die regering hul politieke mag tot hul eie voordeel misbruik. Die ANC-ministers se absolute minagting vir die wet en hul ampseed is 'n klap in die gesig van ons demokratiese bedeling," het Marais gesê.
"Minister Mapisa-Nqakula moet aanspreeklik gehou word en die DA sal onverpoos veg vir die integriteit van ons Grondwet en verseker dat niemand hoër as die wet geag word nie."
oooo ok sommer nou al n studiepermit. Baie gou gesorg dat sy wettig raak. Seker net opdragte gegee om uit te reik….
Demokratiese bededeling? Wat jy waar kry? Die DA mors almal se tyd, want niks sal kom van hulle klagte nie, daarvoor sal die ANC sorg
In SA is daar baie mishandelde kinders doen sy iets vir hulle
Verhewe bo ALLES ….dis die persepsie . U is 'n net 'n amptenaar madame en het geen reg om die belasting betaler se geld te misbruik vir eie geregtige edele motiewe , of wetgewing te systap nie. Gaan daar aangedring word op arrestasie in dieselfde graad as die persoon wat op Jhb lughawe voor sy familie in hegtenis geneem is en op die strengste borgvoorwaardes uitgelaat is vir beweerde oortredings van die immigrasiewet???
Is dit waar dat die "geredde " een verloof was aan die minister se vermoorde seun? Vra maar net; want dan is daar mos nie n issue nie? Waterkloof is mos juis die op en af klimplek van Zuma en sy pelle vir troues? Syt ma net gedoen wat hy al gedoen het… En ek mowr se: met haar wydstrekkende titel sal ek my ook aanneem ek.mag ALS doen?